

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003451403 2024 08233 001 000 060 107 04 020**

**Датум: 12. 12. 2024. године**

**ЛАПОВО**

На основу члана 32. тачка 4. Закона о локалној самоуправи („Службени гласник РС“ бр. 129/2007, 83/2014 - други закон, 101/2016 - други закон, 47/2018 и 111/2021-други закон), члана 37. тачка 4. Статута општине Лапово („Службени гласник општине Лапово“, бр. 2/19) и члана 11. и 18. Закона о планском систему Републике Србије („Службени гласник РС“, број 30/18), Скупштина општине Лапово на седници одржаној дана 12. децембра 2024. године, донела је

**ОДЛУКУ**

**О ПРИСТУПАЊУ ИЗРАДИ ПЛАНСКИХ АКАТА**

**Члан 1.**

 Приступа се изради Стратегија и Акционих планова, и то:

1. Стратегија за друштвену интеграцију Рома у општини Лапово за период 2025-2030. године,
2. Акциони план за друштвену интеграцију Рома у општини Лапово за период 2025-2030. године,
3. Локални акциони план за унапређење родне равноправности у општини Лапово за период 2025-2030. године,
4. Локални акциони план за унапређење положаја избеглих и интерно расељених лица на територији општине Лапово за период 2025-2030. године.

**Члан 2.**

Избор лица које ће израдити планске акте из члана 1. ове Одлуке извршиће се у складу са одредбама Закона о јавним набавкама („Службени гласник РС“, број 91/2019 и 92/23).

**Члан 3.**

 Средства за ове намене обезбеђена су у буџету Општине Лапово за 2024. годину на разделу 4-Општинска управа, функционална класификација 130, позиција 25, економска класификација 424- специјализоване услуге.

**Члан 4.**

 За спровођење ове Одлуке задужује се начелник Општинске управе.

**Члан 5.**

 Ова Одлука ступа на снагу осмог дана од дана објављивања у „Службеном гласнику општине Лапово“.

 **ПРЕДСЕДНИЦА**

 **Мирела Раденковић**

**Образложење**

 Правни основ за доношење ове Одлуке садржан је у члану 32. тачка 4. Закона о локалној самоуправи и чланом 37. тачка 4. Статута општине Лапово којима се прописује да јединица локалне самоуправе доноси план развоја Општине, планске документе јавних политика, средњорочне планове и друге планске документе, у складу са законом.

 Чланом 11. Закона о планском систему Републике Србије је прописано да је стратегија основни документ јавне политике, којим се на целовит начин утврђују стратешки правац деловања и јавне политике у конкретној области планирања и спровођења јавних политика утврђених прописом Владе, док је чланом 18. истог Закона прописано да је Акциони план документ јавне политике највишег нивоа детаљности, којим се разрађују стратегија или програм, у циљу управљања динамиком спровођења мера јавних политика које доприносе остваривању посебних циљева стратегије, односно програма.

 Разлог за доношење ове Одлуке налази се у потреби доношења нових планских аката наведених у тексту Одлуке.

На основу свега наведеног, донета је Одлука као у диспозитиву.